नए सिरे से सजा दीनदयाल फन पार्क, आज से जनता के लिए खुलेगा
व्यापार विहार स्थित दीनदयाल फन पार्क नई साज-सज्जा के साथ रविवार से आम जनता के लिए खुल जाएगा। 18 लाख रुपए खर्च कर पार्क को पहले से ज्यादा खूबसूरत बनाया गया है। इस बार नगर निगम ने पूरे पार्क पर प्रवेश शुल्क लगा दिया है, ताकि उसकी समुचित देखरेख हो सके। नगरीय प्रशासन मंत्री अमर अग्रवाल रविवार को शाम 6 बजे फन पार्क का उद्घाटन करेंगे।
रोटरी गार्डन के नाम से मशहूर रहा व्यापार विहार का दीनदयाल उद्यान रविवार से फन पार्क के नाम से जाना जाएगा। पूर्व की तरह गार्डन को ठेके पर दे दिया गया है। इस बार पूरा पार्क ठेके पर होगा, लेकिन पूर्व की तरह आधे हिस्से में बच्चों के मनोरंजन के लिए टाय ट्रेन, झूला, बाल गेम्स इत्यादि रखा गया है। कैंटीन नए रंगरोगन के साथ शुरू की जा रही है।
दीनदयाल फन पार्क में सुबह दो घंटे और शाम को दो घंटे निशुल्क प्रवेश दिया जाएगा। यह प्रवेश उनके लिए होगा जो पार्क में योगा करने और व्यायाम आदि के लिए आते हैं। इनके अलावा अन्य किसी को प्रवेश नहीं दिया जाएगा। उद्यान की सुरक्षा के लिए गार्ड्स तैनात किए जा रहे हैं। पूर्व में गार्डन को दो भाग में बांटकर ठेके पर दिया गया था। उद्यान के बीचों बीच पंडित दीनदयाल उपाध्याय की प्रतिमा स्थापित है। इसके एक तरफ रोटरी गार्डन था और दूसरी तरफ ओपन था जहां पर हर कोई आ जा सकता था, लेकिन अब ऐसा नहीं होगा। अब प्रवेश शुल्क लेकर ही अंदर जाने दिया जाएगा।
ताजी हवा का मजा ले सकेंगे
व्यापार विहार की खाली जमीन जो कि दीनदयाल उद्यान के पीछे थी वहां तक कचरे का अंबार लगा हुआ था। इसलिए उद्यान में जाने वाले लोग बदबू और प्रदूषित हवा से परेशान थे। अब वहां से कचरा हट चुका है। वातावरण खुशनुमा हो गया है। ऐसे में उद्यान में आने वालों को भी सुकून मिलेगा।
सुबह-शाम दो घंटे फ्री
hin_Deva hin_Deva hin_Deva hin_Deva hin_Deva hin_Deva hin_Deva